
ACTA DE JUNTA GENERAL EXTRAORDINÀRIA I UNIVERSAL DE SOCIS
DE ..............., SL


En el domicili social de la societat ..............., SL (d’ara endavant, la “societat”), situat a ..............., a les ............... hores del dia ..............., trobant-se presents o representats degudament la totalitat dels socis titulars del 100,00% del capital social assumit de la societat, acorden per unanimitat constituir-se en Junta General Extraordinària de Socis, amb caràcter universal, a l’empara del que estableixen els estatuts socials de la societat i l’article 178 del Reial decret legislatiu 1/2010, de 2 de juliol, pel qual s’aprova el text refós de la Llei de societats de capital (d’ara endavant, la “LSC”).

Actua com a president/a el Sr./Sra. ............... i com a secretari/ària, el Sr./Sra. ..............., escollits per unanimitat dels assistents per a ocupar aquests càrrecs en aquesta Junta.

A l’efecte del que preveu l’article 180 de la LSC, s’informa que assisteix a aquesta Junta ............... (l’administrador únic/els administradors mancomunats/els administradors solidaris) de la societat.

Oberta la sessió, i en compliment del que preveu l’article 192 de la LSC i els articles 97 i 98 del Reglament del Registre Mercantil, es confecciona la llista d’assistents, en la qual consta la concurrència, personal o per representació, a aquesta Junta, de tots els socis titulars de la totalitat del capital social de la societat. La llista d’assistents s’incorpora a aquesta acta a continuació fent constar el nom de les persones assistents, i totes elles la signen degudament.

Llista d’assistents:

1. Sr./Sra. ..............., assisteix personalment, com a soci/sòcia titular de ............... (nombre) participacions socials. 
Firma a continuació:
(signatura)


2. Sr./Sra. ..............., assisteix en nom i representació del soci/sòcia ..............., titular de ............... (nombre) participacions socials. 
Firma a continuació:
(signatura)


(Enumereu tots els socis. S’assumeix que assisteixen tots els socis de la societat presencialment i que tots ells són persones físiques.)

Ratificada per totes les persones assistents la seva voluntat unànime de reunir-se en Junta General Extraordinària de Socis de caràcter universal, el president/a la declara constituïda vàlidament i amb aptitud legal suficient per a prendre tota classe d’acords i decisions sobre els punts continguts en l’ordre del dia següent, que és acceptat per unanimitat de totes les persones assistents.

ORDRE DEL DIA

Primer. Modificació substancial de l’objecte social de la societat, modificació de l’article estatutari corresponent, i informació sobre el dret de separació dels socis

Segon. ............... 

(Enumereu tants punts de l’ordre del dia com sigui necessari.)

Sotmesos a deliberació els punts de l’ordre del dia, i no havent-se sol·licitat constància de cap intervenció, les persones reunides adopten, per unanimitat, els següents

ACORDS

Primer. Modificació substancial de l’objecte social de la societat, modificació de l’article estatutari corresponent, i informació sobre el dret de separació dels socis

(Nota: aquest model assumeix que la modificació s’aprova per unanimitat, sens perjudici que la llei igualment reconeix el dret de separació al soci que no hi hagi votat a favor. Si algun soci no hi vota a favor, adapteu el redactat perquè quedi constància expressa del sentit del vot de cada soci i, si escau, de la manifestació de voluntat d’exercir el dret de separació.)

La Junta General acorda, per unanimitat, modificar substancialment l’objecte social de la societat, que fins ara ha consistit en ............... i que, a partir d’ara, passa a consistir en ............... .

Com a conseqüència de l’anterior, la Junta General acorda per unanimitat modificar l’article ..... dels estatuts socials, relatiu a l’objecte social, el qual passa a tenir el redactat següent:

“Article ..... . Objecte social

La societat té per objecte ............... . El codi de la classificació nacional d’activitats econòmiques (CNAE) corresponent a l’activitat principal de la societat és el ............... .

La societat pot desenvolupar les activitats que integren l’objecte social de forma directa o indirecta, incloent-hi la titularitat de participacions en societats amb un objecte idèntic o anàleg. Queden excloses totes les activitats per a les quals la llei exigeixi requisits especials que aquesta societat no compleixi. Si per a l’exercici d’algunes de les activitats compreses en l’objecte social les lleis exigeixen alguna titulació professional, autorització administrativa o inscripció en registres públics, aquestes activitats s’han de realitzar per mitjà d’una persona que tingui la titulació professional requerida i, si escau, no poden iniciar-se abans que s’hagin complert els requisits administratius exigits.

(Nota: l’escriptura pública que documenti aquests estatuts socials i la seva inscripció en el Registre Mercantil han de contenir necessàriament el codi CNAE corresponent a l’activitat principal que desenvolupi la societat, sense que sigui necessari, en canvi, fer constar el codi CNAE de totes i cadascuna de les activitats compreses en l’objecte social, si aquest en conté diverses. És recomanable que el codi indicat coincideixi exactament amb algun dels epígrafs de la llista oficial CNAE vigent, atesa la doctrina reiterada que confirma la suspensió de la inscripció quan no hi ha correspondència entre el codi indicat i la llista oficial, o quan no s’identifica a quina de les activitats que integren l’objecte social correspon el codi assenyalat com a principal.)

(Nota: aquest acord de modificació de l’objecte social, com a modificació estatutària, requereix legalment el vot favorable de més de la meitat dels vots corresponents a les participacions en què es divideix el capital social (art. 199.a) LSC). En aquest cas, s’assoleix la unanimitat, per la qual cosa aquest requisit de majoria legal reforçada queda complert àmpliament.)

De conformitat amb el que preveu l’article 346.1.a de la LSC, aquesta modificació constitueix una substitució o una modificació substancial de l’objecte social, per la qual cosa el soci o socis que no hagin votat a favor d’aquest acord, incloent-hi els socis sense vot, tenen dret a separar-se de la societat.

El president/a informa els assistents que, de conformitat amb el que preveu l’article 348 de la LSC, aquest acord s’ha de publicar en el Butlletí Oficial del Registre Mercantil, tret que, en tractar-se d’una societat de responsabilitat limitada, l’òrgan d’administració opti per substituir aquesta publicació per una comunicació escrita adreçada a cadascun dels socis que no hagin votat a favor de l’acord. El dret de separació s’ha d’exercir per escrit en el termini d’un mes a comptar de la publicació de l’acord o de la recepció de la comunicació corresponent.

(Nota: si en aquesta Junta General universal tots els socis han votat a favor de l’acord, no existeix, en principi, cap soci legitimat per exercir el dret de separació en relació amb aquest acord concret; en tot cas, es recomana deixar constància expressa en acta del sentit del vot de cadascun dels socis assistents.)

S’acorda facultar l’administrador/Consell d’Administració de la societat perquè, si escau, comuniqui l’acord als socis que no hi hagin votat a favor, o el publiqui; atorgui l’escriptura pública d’elevació a públic d’aquest acord i faci constar-hi, de conformitat amb l’article 349 de la LSC, la declaració relativa a l’exercici o no del dret de separació pels socis, i realitzi tots els tràmits necessaris per a la inscripció de l’acord en el Registre Mercantil.

Segon. ...............

...............

(Si escau, afegiu altres punts de l’ordre del dia.)

El secretari/ària redacta i llegeix aquesta acta, que és aprovada per unanimitat dels assistents en el mateix acte de la reunió, al final de la sessió, i la signa el secretari/ària amb el vistiplau i la signatura del president/a.

I, en la mesura que no hi ha més assumptes per tractar, el president/a aixeca la sessió.

Vistiplau del president/a					El secretari/ària 


____________________					_____________________
Sr./Sra. ...............						Sr./Sra. ...............




Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.



image1.png




